C 264/4
SK
Úradný vestník Európskej únie
27.7.2023
7.
Zapojenie všetkých príslušných zainteresovaných strán (súkromný sektor, mimovládne organizácie, určité komunity atď.), ktoré sú mimoriadne ohrozené/zraniteľné a/alebo majú poznatky/zdroje/kapacity potrebné na formovanie a/alebo vykonávanie adaptačných opatrení.
8.
Viacúrovňová koordinácia a začleňovanie problematiky adaptácie pri plánovaní a vykonávaní adaptačných opatrení, a to horizontálne (napr. medzi ministerstvami) aj vertikálne (napr. s ostatnými úrovňami verejnej správy).
9.
Priebežné monitorovanie a hodnotenie vykonávania adaptačných opatrení, ktoré zahŕňa procesy, ako aj účinky a výsledky, a pre ktoré sú k dispozícii potrebné nástroje.
Infraštruktúra na monitorovanie výsledkov v oblasti adaptácie môže mať významné synergie s včasným varovaním.
Kľúčové kroky vypracúvania alebo aktualizácie adaptačných stratégií/plánov Obrázok 1 Prehľad prípravných krokov pri vypracúvaní alebo aktualizácii adaptačnej stratégie/plánu
Zdroj: Európska komisia.
Kľúčové kroky pri vypracúvaní alebo aktualizácii adaptačných stratégií a plánov sú zhrnuté na obrázku č. 1 a podrobnejšie sú opísané v nasledujúcich oddieloch.
Krok 1:
Zriadenie inštitucionálneho rámca a zabezpečenie účasti zainteresovaných strán
Krok 1 týchto usmernení vám pomôže: — pripraviť proces pre stratégie adaptácie na zmenu klímy, — vytvoriť inštitucionálne rámce, ktoré zahŕňajú príslušné zainteresované strany, — zapojiť nižšiu úroveň štátnej správy, — mobilizovať zdroje na adaptáciu na zmenu klímy,